 Bàbá kan fipá bá ọmọbìnrin rẹ mẹrin lòpọ ní Pọtá Ifipábanilòpọ máa ń fa ẹrù, ìbànújẹ àti ìrònú ni Michael Akpan Isaiah, to jẹ aṣọgbà ni wọn fi ẹsùn kàn pé ó fi ipá bá àwọn ọmọ nàá tí ọjọ orí wọn jẹ ọdún méjì, méje, mọkàńlá àti mẹtàdínlógún, ló ń kojú ẹsùn mẹta tó ní i ṣe pẹlú ìfipá-báni-lòpọ. Bí ó tilẹ jẹ pé kò sí agbẹjọrò kankan tó ṣojú rẹ ní ilé ẹjọ, ó faramọ èrò ilé ẹjọ, ṣùgbọn ó ní èṣù ló ti òun láti ṣe bẹẹ nítori pé òun n bẹ lábẹ ìdarí àwọn ẹmí burukú ni. Adájọ ilé ẹjọ nàá, Onídàjọ Zinna O. Alikor ní, nkan èèwọ, ìṣẹ ibi, tó fi mọ ìwà ìkà ni ohun tí ọkùnrin nàá ṣe. Àwọn iròyin tì ẹ leè ní ìfẹ síí: Abikẹ Dabiri: Iṣẹ pọ lọwọ Naptin àti àwọn aṣọbodè Nàìjíríà Ìdájọ Adájọ ní, ilé ẹjọ nàá kò ní agbára láti gbọ ẹjọ nàá, ṣùgbọn ó pa á láṣẹ pé kí wọn gbé ìwé ẹjọ nàá lọ síwájú Olùdarí iléesẹ tó wà fún ìgbẹjọ fún ìmọràn tó yẹ. Ẹwẹ, ó ní kí wọn fi ọkùnrin nàá sí ọgbà ẹwọn nàá títí di ìgbà tí ìgbẹjọ yóò maa tẹsíwájú. Nínú ẹrí tó jẹ nílé ẹjọ, aṣojú ẹgbẹ àwọn agbẹjọrò obìnrin ní Nàìjíríà, FIDA, Fortune Ada Ndah, sọ fún ilé ẹjọ pé ó ti lé ní ọdún mẹta tí olùjẹjọ ọhún tí n fi tipá-tipá ṣe kòtọ pẹlú àwọn ọmọ rẹ. Àti pé, àwọn ní èsì àyẹwò ilé ìwòsàn tó fi ìdí ọrọ náà múlẹ. Ndah ní, níṣe ni Alikor maa ń na àwọn ọmọbìnrin nàá bíi bàrà lásìkò tó bá ti fẹ bá wọn lòpọ. Ṣùgbọn, àṣírí tú lásìkò tí ọmọ rẹ ọkùnrin ka a mọ ìdí ìwà burúkú náà. Lẹyìn èyí ni wọn fi ọrọ ọhun tó iléèṣẹ tó n ṣe ìwádìí ìwà ọdaràn ní ìpínlẹ Rivers létí. Ẹwẹ, ó di ẹbi ọrọ nàá ru ìyá àwọn ọmọ rẹ nítorí pé kò súnmọ àwọn ọmọbìnrin nàá bó ṣe tọ, bíbẹkọọ, ì bá ti mọ pé irú nkan bẹ n wáyé. Ṣùgbọn, ìyá àwọn ọmọ náà ní òun fí ẹjọ ọkọ òun sun àwọn ẹbí rẹ nígbà tí òun ṣe àkíyésí àrà tó n fi àwọn ọmọbìnrin náà dà, àmọ tí wọn kò gbé ìgbésẹ kankan. Àti pé, níṣe ni ọkùnrin nàá n dún kookò mọ ẹnikẹni tó bá takòó. : Ilé ẹjọ Magistrate kan tó wà ní ìlú Port Harcourt ní ìpínlẹ Rivers ti ju ọkùnrin kan sẹwọn lẹyìn tí wọn fi ẹsùn kàń án pé ó ń fipá bá àwọn ọmọ rẹ obìnrin mẹrin lajọṣepọ. 